Leptotes pirithous

Leptotes pirithous Lycaenidae familiako lepidoptero espezie bat da. Europa erdialdean eta hegoaldean, Afrikan (Madagaskarren ere bai) eta Asian hedaturik dago, Ekialde Hurbiletik Indiaraino. Euskal Herrian ere aurkitzen da, normalean Afrika iparraldetik migratzen duten aleak izaten dira.

 Taxonomia 
Lineok deskribatu zuen 1767. urtean Systema Naturae liburuan. Papilio pirithous izena eman zion.

 Deskribapena 
Tamaina txikiko tximeleta da, arrak 21-29 mm-ko hegal-zabalera dute eta emeek 24-30 mm artekoa. Hegalen gainaldea urdin-morea da arren kasuan eta urdin-marroia emeen kasuan. 

Hegalen azpialdean marra marroiak eta zuriak txandakatzen dira, horregatik hainbat hizkuntzatan zebra tximeleta esaten zaio. Atzeko hegalak bi ozelo eta luzakin banaz bukatzen dira.

Beldarra trinkoa eta berde argia edo arrea da. Ile fin batek estaltzen du eta argitan distira egiten du.

 Bizi zikloa 
Helduak otsailetik azarora ikusten dira tokiaren arabera, izan ere tximeleta espezie ahu migratzailea baita. Belaunaldi bat baino gehiago izaten ditu.

 Habitata 
Landa bide ertzetako belardi bero eta lehorrak atsegin dituzte. Landutako soroetan eta lorategietan ere ikusten dira. Itsas mailatik 1.600 metrotako altuerara aurkitzen da.

 Iruditegia 

 Erreferentziak 

 Kanpo estekak 

Kategoria:Euskal Herriko lepidopteroak
Kategoria:Lycaenidae
Kategoria:Europako lepidopteroak
Kategoria:Afrikako lepidopteroak
Kategoria:Asiaako lepidopteroak
Kategoria:Lineok deskribatutako taxonak